Donatio ecclesiarum plurium facta a bone memorie Fromundo Nivernensi episcopo. Contra malorum versuciam qui res gestas depravare non dubitant, adnitendum est viribus ingenii ut frustra sit quidquid ad subvertendum veritatem machinari voluerit. Recordatione igitur litterali tam futurorum quam presentium tradere disponimus agnitioni donationem quamdam nobis canonicis S. Cirici ecclesie Nivernensis a Fromundo in eadem ecclesia presidente venerabili episcopo factam. Ipse namque circa sibi subditum gregem sollicitus pastor ac scripture precipientis operimur bonum, dum tempus habemus, non segnis auditor tota mente ac virtute operari bonum voluit, et utriusque vite stipendia omnibus impartiri studuit. Inter cœtera itaque bonitatis sue munera que ecclesie nostre contulit Fromundus pontifex memorandum ut anniversarium domini Hervei presulis insimul prandendo quotannis celebraremus. Donavit nobis catholice et concessit in capitulo nostro viginti solidos denariorum quos habebat in ecclesia de Dezezeio, et ecclesiam de Aureio et ecclesiam de Brienno et capellam de Crus Castello, et tres solidos quos habebat in ecclesia de Novavilla in honore S. Marie fundata cum capella S. Martini. Preterea prenominatus bone memorie pontifex ad augmentum prebende canonicorum inibi deservientium donavit ecclesiam S. Marie de Montenosio et ecclesiam de Tanneio et ecclesiam de Licio et ecclesiam de Atrolio et ecclesiam de Villa et ecclesiam de Anfeio et ecclesiam de Lotonao et ecclesiam de Tiangiis et ecclesiam de Arteio et ecclesiam S. Germani de Nemore et ecclesiam de Calmeto et ecclesiam de Davaio et consuetudines quas in nostra villa de Gariniaco habebat, ecclesiam quoque de Curte de mansionibus, et ecclesiam de Rumiliaco et ecclesiam de Aurea et ecclesiam de Mellesis. Quapropter ob tanti beneficii largitionem ei concessimus ut singulis annis ejus anniversarii diem sollempniter celebraremus et insimul omni occasione postposita comederemus. Donavit ecclesiam de Melcia et ecclesiam de Sarmasiis et ecclesiam de Anisiaco et ecclesiam de Mingor et ecclesiam de Semulinis et ecclesiam de Montepasis et ecclesiam de Mossiaco et ecclesiam de Trenneio. Carta originalis donorum factorum a Fromundo episcopo Nivernensi capitulo ejusdem ecclesie. Ego Fromundus Dei gratia Nivernensis ecclesie minister humilis, omnibus S. matris ecclesie filiis salutem. Quum res geste facile a cognitione dilabuntur et malignantium circumventionibus possessiones rerum sepissime perturbantur, inde est quod contra malorum versutiam qui res gestas depravare non dubitant, ad nitendum esse totis viribus ingenii decrevimus, ut frustra sit quidquid ab subvertendum veritatem voluerint machinari. Recordatione igitur litterali, tam futurorum quam presentium cognitioni tradere disposuimus quod nos licet, non digne nostro deservientes officio caritatis intuitu, donavimus capitulo S. Cirici Nivernensis quedam que de jure nostro donare potuimus; et ipsa donata presentis pagine munimine confirmavimus, non immemores scripture precipientis bonum operemus dum tempus habemus. Inter cætera itaque nostre bonitatis munera que contulimus fratribus prenominatis capituli donavimus et concessimus eisdem XXti solidos denariorum quos habebamus in ecclesia de Discia, ut anniversarium Domini Hervei presulis bone recordationis insimul prandendo quot annis celebrarent, et ecclesiam de Aureio et ecclesiam de Brienno et capellam de Crus Castello et tres solidos quos habebamus in ecclesia de Novavilla, in honore S. Marie fundata cum capella S. Martini. Preterea ad revelandam inopiam canonicorum, in eadem ecclesia deservientium, predicte ecclesie donavimus ecclesiam S. Marie de Montenosio et ecclesiam de Tanneio et ecclesiam de Licio et ecclesiam de Altolio et ecclesiam de Villa et ecclesiam de Anfiio et ecclesiam de Lotonao et ecclesiam de Tiangiis et ecclesiam de Arteio et ecclesiam S. Germani de nemore et ecclesiam de Calmeto et ecclesiam de Davaio et consuetudines quas in Nivernensis capituli villa de Gariniaco habebamus, ecclesiam quoque de Curte de mansionibus, et ecclesiam de Rumiliaco et ecclesiam de Aureis et ecclesiam de Mellesis et ecclesiam de Mecia et ecclesiam de Sarmasiis et ecclesiam de Anisiaco et ecclesiam de Mingot et ecclesiam de Semulinis et ecclesiam de Montepasis et ecclesiam de Mossiaco et ecclesiam de Trenneio. Quapropter ob nostri beneficii qualiscumque largitionem fratres prenominati nobis concesserunt ut singulis annis nostri anniversarii diem solenniter celebrarent et insimul omni occasione postposita comederent. Hec autem quiete eis pacifice et absque omni inquietudine successorum meorum possidenda concessimus. Donationes etiam predicto venerabili collegio a felicis memorie antecessoribus nostris canonice factas non tantum ratas habuimus, verum etiam firmas et illibatas esse precepimus et precepimus et presentis scripti munimine corroboravimus. Has enim ecclesias predecessores nostri eidem capitulo concesserunt, ecclesiam S. Arigii de Discia, ecclesiam S. Patricii, ecclesiam de Caloveo, ecclesiam de Pricio, ecclesiam de Salviniaco, ecclesiam de Ciconiis, ecclesiam S. Francovei, ecclesiam S. Benigni, ecclesiam de Buceio, ecclesiam de Capella, ecclesiam de Gariniaco, ecclesiam de Ars, ecclesiam de Pe (sic), cum ecclesia de Vinlau, ecclesiam de Drueio, ecclesiam de Pariniaco, ecclesiam de Satingiis, ecclesiam de Chosma, ecclesiam de Trunzungiis, ecclesiam de Germiniaco, ecclesiam de Varenis, ecclesiam S. Agricole, ecclesiam S. Troesii. Hec viderunt et audierunt testes isti, Hugo decanus Matheus archidiaconus, Artaldus thesaurarius, Drogo precantor, Hubertus Sacrista, Odo presbiter et canonicus, Arnulfus capellanus, Guido presbiter et canonicus. Bernardus id, Radulfus id, Eudo diaconus et canonicus, Renaudus id, Bernardus id, Evraudus id, Hyterannus subdiaconus et canonicus, Theodoricus id, Odo id, Mauguinus id, Hugo id,. Facta est Nivernis, publice, anno Domini Mº Cº XXXVIIIIº, regnante Ludovico rege Francorum.